Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1941

15. § Amennyiben a konténer útközben megsérül, és az árut ebben a konténerben már nem lehetséges továbbfuvarozni, az a vasút, amelynek hálózatán a konténer sérülését felfedezték, köteles az árut saját költségére és saját eszközeivel másik, erre alkalmas konténerbe átrakni. Ha az áru átrakására alkalmas konténer nem áll rendelkezésére, akkor az áruval a következõk szerint kell eljárni: − kis vagy közepes konténerbe rakott árut ládába, zsákba vagy más, alkalmas göngyölegbe kell csomagolni; − nagykonténerbõl az átrakást vasúti kocsiba kell végezni. A ládába, zsákba stb. csomagolt vagy vasúti kocsiba átrakott árut le kell mérni, és a rendeltetési állomásra továbbítani. Az elõzõekben felsorolt esetekben, szükség szerint, az SZMGSZ 18. cikkében foglaltaknak megfelelõ kereskedelmi jegyzõkönyvet kell felvenni. Amennyiben a vasút az árut különleges természeti tulajdonságai, veszélyessége miatt vagy más okból kifolyólag nem tudja átrakni, az SZMGSZ 21. cikkében foglalt rendelkezésekkel összhangban kell eljárni. Ha a sérült konténer nem vasúttársasági tulajdont képez, akkor a sérült konténerbõl az áru átrakását végzõ állomás e konténer vonatkozásában az SZMGSZ 21. cikkében foglalt rendelkezések szerint köteles eljárni.

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes